# data[].attributes.body
Ο αγαπημένος μου πλανήτης είναι ο Ερμής.
Ο Ερμής βρίσκεται τόσο κοντά στον Ήλιο, ώστε είναι πολύ δύσκολο να τον διακρίνουμε καθαρά από τη Γη. Ωστόσο μπορεί να παρατηρηθεί και έτσι ήταν γνωστός από την αρχαιότητα. Επιπλέον, είναι και μικρός,  πολύ λίγο μεγαλύτερος από τη Σελήνη.

# data[].attributes.body
Ο Ερμής είναι ο αγαπημένος μου πλανήτης. Είναι ο πιο μικρός αλλά και ο πιο γρήγορος από όλους τους άλλους πλανήτες. Είναι κοντά στον λαμπερό Ήλιο και το όνομά του προέρχεται από τον θεό Ερμή με τα φτερωτά σανδάλια.  Η επιφάνειά του είναι γεμάτη κρατήρες από χτυπήματα μετεωριτών, όπως της Σελήνης. Είναι ο πρώτος πλανήτης που θα καταστραφεί, όταν ο Ήλιος αρχίσει να διογκώνεται σε πέντε δισεκατομμύρια χρόνια. Μακάρι να μπορούσα να ταξιδέψω εκεί..!

# data[].attributes.headline
Αντώνης-Άγγελος

# data[].attributes.subject
Αντώνης-Άγγελος

# data[].attributes.body
Ο αγαπημένος μου πλανήτης είναι ο Δίας. Γιατί είναι ο πιο μεγάλος  και έχει το όνομα του πατέρα των θεών του Ολύμπου. Η μεγάλη κόκκινη κηλίδα που βλέπουμε στην επιφάνειά του είναι μια τεράστια καταιγίδα που κρατά τριακόσια χρόνια! Γύρω από τον Δία περιστρέφονται ογδόντα δορυφόροι. Ανήκει στους αέριους πλανήτες μαζί με τον Κρόνο, τον Ουρανό και τον Ποσειδώνα. Αυτοί δεν έχουν στερεό έδαφος όπως οι γήινοι (Ερμής, Αφροδίτη, Γη, Άρης).

# data[].attributes.body
Ο Ουρανός είναι ο έβδομος σε απόσταση από τον Ήλιο, ο τρίτος μεγαλύτερος και ο τέταρτος σε μάζα πλανήτης του Ηλιακού μας συστήματος. Είναι πολύ μακριά από τη Γη, γι' αυτό δε φαίνεται με γυμνό μάτι. Έτσι είναι ο πρώτος πλανήτης που ανακαλύφθηκε με το τηλεσκόπιο. Πήρε το όνομά του από τον θεό Ουρανό, που ήταν μπαμπάς του Κρόνου και παππούς του Δία.

# data[].attributes.headline
Κωνσταντίνος 

# data[].attributes.subject
Κωνσταντίνος 

# data[].attributes.body
Η ΓΗ είναι ο αγαπημένος μου πλανήτης, γιατί έχει όλα όσα χρειάζονται για να μπορούμε να ζούμε σ' αυτήν. Χάρη στο νερό και το οξυγόνο μπορούν να μεγαλώνουν τα φυτά, τα ζώα και εμείς οι άνθρωποι. Η Γη δεν κινείται όρθια αλλά στο πλάι. Έτσι ο Ήλιος δε θερμαίνει το ίδιο όλες τις περιοχές της και γι' αυτό έχουμε τις εποχές.

# data[].attributes.body
Εμένα με εντυπωσίασε η Αφροδίτη, γιατί είναι ο πιο καυτός πλανήτης. Στα αρχαία χρόνια την έλεγαν Εωσφόρο και Έσπερο. Είναι το πιο φωτεινό σώμα στον νυχτερινό ουρανό μετά τη Σελήνη. Ο λαός μας τη λέει Αυγερινό ή Αποσπερίτη. Δεν έχει ούτε δακτυλίους ούτε δορυφόρους. Η Αφροδίτη ονομάζεται και «αδελφή της Γης», επειδή μοιάζει με τη Γη στο μέγεθος.

# data[].attributes.body
Ο αγαπημένος μου πλανήτης είναι ο Κρόνος,  επειδή μου αρέσει το χρώμα του αλλά και  τα δαχτυλίδια του. Οι επιστήμονες υποθέτουν ότι τα δαχτυλίδια του είναι κατασκευασμένα από νερό, πάγο, σκόνη κι άλλα υλικά. Τρία αμερικανικά διαστημόπλοια έχουν ταξιδέψει στον Κρόνο για να μελετήσουν με ειδικά όργανα το εξωτερικό και την ατμόσφαιρά του.

# data[].attributes.attachment_link.readable_text
Ο Κρόνος είναι ο έκτος εγγύτερος πλανήτης του Ήλιου και ο δεύτερος μεγαλύτερος του ηλιακού μας συστήματος. Είναι γνωστός ήδη από τα προϊστορικά χρόνια, ενώ ο πρώτος που τον παρατήρησε με τηλεσκόπιο δεν ήταν άλλος από τον Γαλιλαίο το 1610. Ο μεγάλος Ιταλός αστρονόμος σημείωσε την ιδιότυπη μορφή του πλανήτη με τους δακτυλίους, δεν κατόρθωσε όμως να προσδιορίσει την ακριβή γεωμετρία τους, κάτι που κατάφερε 49 χρόνια αργότερα ο Κρίστιαν Χουίγκενς (Christiaan Huygens, 1629-1695) με την βοήθεια ενός πιο εξελιγμένου τηλεσκοπίου. Το 1676 ο γαλλο-ιταλικής καταγωγής αστρονόμος Τζιν Κασίνι (Jean Cassini, 1625-1712) πρώτος παρατήρησε το φαινομενικό διάκενο μεταξύ των δύο μεγάλων δακτυλίων, το οποίο γι' αυτόν τον λόγο πήρε και το όνομά του. Οι δακτύλιοι του Κρόνου θεωρούνταν μοναδικοί στο ηλιακό μας σύστημα έως το 1977, όταν παρατηρήθηκαν επίσης στον Ουρανό, τον Δία και τον Ποσειδώνα.
Ένα αρκετά ιδιόμορφο χαρακτηριστικό του Κρόνου είναι το γεγονός ότι εμφανίζεται ιδιαίτερα πεπλατυσμένος, ιδίως μέσα από ένα μικρό τηλεσκόπιο. Όπως έχει μετρηθεί, η ακτίνα του στον ισημερινό και τους πόλους είναι αντίστοιχα 120.500 και 108.700 χλμ. , που σημαίνει διαφορά της τάξης του 10% και που οφείλεται αφ΄ ενός στη μεγάλη γωνιακή ταχύτητα με την οποία περιστρέφεται και αφ' ετέρου στη ρευστή κατάστασή του. Η τελευταία είναι υπεύθυνη για την πολύ χαμηλή πυκνότητα του πλανήτη, η οποία έχει με τη σειρά της ως αποτέλεσμα το πολύ ασθενές βαρυτικό πεδίο του, που είναι ταυτόχρονα και ένα από τα ασθενέστερα του ηλιακού μας συστήματος.
Το εσωτερικό αποτελείται από έναν πετρώδη πυρήνα περιβαλλόμενο από δύο στρώματα υδρογόνου, ένα μεταλλικού και ένα μοριακού (χωρίς φορτίο), ενώ υπάρχουν ακόμα και ίχνη πάγου. Η θερμοκρασία του πυρήνα είναι της τάξης των 12.000 βαθμών και σε καμία περίπτωση δεν δικαιολογεί την ποσότητα της ακτινοβολούμενης ενέργειας από το εσωτερικό του Κρόνου.
Ο γιγάντιος αεριώδης πλανήτης Κρόνος έχει μια πραγματικά πολύ ενδιαφέρουσα ατμόσφαιρα, και όπως ακριβώς συμβαίνει στον Δία, το μεγαλύτερο τμήμα της αποτελείται από υδρογόνο (75%) και ήλιο (25%), ενώ σε στοιχειώδεις ποσότητες απαντώνται νερό, μεθάνιο, αμμωνία, και σκόνης σύστασης ανάλογης αυτών που αποτελούσαν το νεφέλωμα από το οποίο προήλθαν οι εννέα πλανήτες. Ένα άλλο κοινό σημείο των δύο μεγαλύτερων πλανητών είναι οι γνωστές κηλίδες, οι οποίες όμως για την περίπτωση του Κρόνου είναι σημαντικά ασθενέστερες και παρουσιάζουν μεγαλύτερο πάχος κοντά στον σημερινό. Οι λεπτομέρειες της ατμόσφαιρας καθώς και η κυκλοφορία της στα ανώτερα ατμοσφαιρικά στρώματα δεν είναι ορατές από τη Γη, επομένως ήταν αδύνατη η μελέτη τους μέχρι την άφιξη του Voyager.
Η μέση πυκνότητα του Κρόνου είναι οκτώ φορές μικρότερη από εκείνη της Γης, ενώ η τεράστια μάζα της ατμόσφαιράς του οφείλεται στην ατμοσφαιρική του πίεση που αυξάνεται τρομερά προς το εσωτερικό του, όπου το υδρογόνο συμπυκνώνεται σε υγρό. Προς το κέντρο κάτω από τρομερές πιέσεις και θερμοκρασίες, το υγρό υδρογόνο σχηματίζει μεταλλικό υδρογόνο, που είναι ηλεκτρικά αγώγιμο και εξηγεί το μαγνητικό του πεδίο.
Μέχρι σήμερα γνωρίζουμε ότι ο Κρόνος αποτελείται από επτά κύριους δακτυλίους, οι οποίοι διαιρούνται σε 10.000 μικρότερους, ξεκινούν από μια απόσταση7.000 χιλιομέτρων πάνω από την επιφάνεια και φτάνουν μέχρι το ύψος των 74.000 χιλιομέτρων , ενώ έχουν εντοπιστεί τουλάχιστον 30 δορυφόροι (επίσημη ονομασία έχουν δοθεί μονάχα στους 18) που περιφέρονται σταθερά γύρω από τον πλανήτη. Ακόμα αξίζει να αναφερθεί πως σχεδόν κάθε 14 χρόνια, όταν το επίπεδο των δακτυλίων συμπίπτει με το επίπεδο της τροχιάς της Γης, οι δακτύλιοι σχεδόν δεν διακρίνονται.

Όπως όλοι οι γιγάντιοι πλανήτες αερίου, έτσι και ο Κρόνος δεν αποτελεί έναν φιλόξενο προορισμό. Η ατμόσφαιρα γεμάτη με υδρογόνο δεν είναι αναπνεύσιμη και οι ισχυροί άνεμοι που αναταράσσουν την ατμόσφαιρα θα κατακερμάτιζαν με βεβαιότητα οτιδήποτε ζωντανό προσπαθούσε να επιβιώσει.
Αν τώρα καταφέρνατε να διεισδύσετε όλο και περισσότερο στο εσωτερικό του Κρόνου χωρίς να διαλυθείτε από την μεγάλη ατμοσφαιρική πίεση, θα βρίσκατε έναν κόσμο χωρίς το παραμικρό δείγμα στερεού εδάφους. Ένας τεράστιος ωκεανός υγρού υδρογόνου χιλιάδων χιλιομέτρων βάθους καλύπτουν εντελώς τον μικρό πυρήνα του πλανήτη. Καθώς συνεχίζεται την κάθοδο όλο και πιο βαθύτερα μέσα στην ατμόσφαιρα, τα πυκνά σύννεφα θα μπλόκαραν τον Ήλιο και τους όμορφους δακτυλίους του Κρόνου από τα μάτια σας.
Από την άλλη, οι δορυφόροι του Κρόνου, παρά το μεγάλο ψύχος που επικρατεί στην επιφάνειά τους, μπορεί να είναι κάπως λιγότερα αφιλόξενοι. Αν και κανένας τους δεν αποτελείται από αναπνεύσιμη ατμόσφαιρα, είναι στερεοί κόσμοι σαν την Γη. Από την επιφάνειά τούς θα ήσασταν σε θέση να δείτε τον ήλιο σαν έναν μικρό λαμπρό δίσκο, ενώ ο ίδιος ο γιγάντιος Κρόνος θα κάλυπτε τον μισό σχεδόν ουρανό.

# data[].attributes.attachment_link.description
Ο Κρόνος είναι ο έκτος εγγύτερος πλανήτης του Ήλιου και ο δεύτερος μεγαλύτερος του ηλιακού μας συστήματος. Είναι γνωστός ήδη από τα προϊστορικά χρόνια, ενώ ο πρώτος που τον παρατήρησε με τηλεσκόπιο δεν ήταν άλλος από τον Γαλιλαίο το 1610.

# data[].attributes.body
Η Γη είναι ο αγαπημένος μου πλανήτης, γιατί έχει βουνά, ποτάμια, θάλασσες και πολλά ζώα. Είναι ο μοναδικός πλανήτης που έχει ζωή,  ο τρίτος πιο κοντινός πλανήτης στον Ήλιο και ο πέμπτος μεγαλύτερος σε μέγεθος στο Ηλιακό μας Σύστημα. Όπως όλοι οι πλανήτες, γυρίζει γύρω από τον Ήλιο, επειδή αυτός τους τραβάει όλους με μια δύναμη που τη λέμε βαρύτητα.

# data[].attributes.body
Η Γη είναι ο πιο ωραίος πλανήτης του ηλιακού μας συστήματος και μας δίνει νερό, τροφή και οξυγόνο. Είναι ο τρίτος πιο κοντινός πλανήτης στον Ήλιο. Έχει έναν και μοναδικό φυσικό δορυφόρο, τη Σελήνη, που είναι το φωτεινότερο σώμα στον ουρανό μετά τον Ήλιο. Καθώς γυρίζει γύρω από τον εαυτό της, οι περιοχές που φωτίζονται έχουν μέρα και οι άλλες έχουν νύχτα.

# data[].attributes.body
Μου αρέσει ο πλανήτης Γη,  γιατί είναι ο μοναδικός που κατοικείται από ανθρώπους και διάφορα ζώα, που φυτρώνουν φυτά και το όνομά της το πήρε από τη θεά Γαία! Είναι ο μεγαλύτερος ανάμεσα στους γήινους πλανήτες, δηλαδή τους πλανήτες με στερεό φλοιό. Οι άλλοι είναι ο Άρης, η Αφροδίτη και ο Ερμής.

# data[].attributes.headline
ΚΩΝΣΤΑΝΤΙΝΟΣ-ΤΣΑΜΠΙΚΟΣ 

# data[].attributes.subject
ΚΩΝΣΤΑΝΤΙΝΟΣ-ΤΣΑΜΠΙΚΟΣ 

# data[].attributes.body
Ο αγαπημένος μου πλανήτης είναι ο Άρης. Είναι ο δεύτερος πιο κοντινός στη γη και ονομάζεται και "ερυθρός πλανήτης". Μου αρέσει το κόκκινο χρώμα του. Παλιά υπήρχε νερό σε αυτόν τον πλανήτη και λένε ότι έπεσε ένας μετεωρίτης και από τότε χάθηκε. Έχει δύο δορυφόρους, τον Φόβο και τον Δείμο. Η ύπαρξη ζωής στον Άρη απασχολεί πολύ τους επιστήμονες.

# data[].attributes.body
Ο Ποσειδώνας είναι ο αγαπημένος μου πλανήτης. Είναι ο τέταρτος μεγαλύτερος. Δεν είναι ορατός με γυμνό μάτι. Εάν τον παρατηρήσει κάποιος με τηλεσκόπιο μοιάζει με πράσινο δίσκο. Υπάρχει επίσης  λάσπη νερού και αμμωνίας κάτω από την επιφάνειά του. Ο Ποσειδώνας έχει εξερευνηθεί έως σήμερα μόνο από μία διαστημική αποστολή, το Βόγιατζερ 2. Ήταν πολύ αφιλόξενος, αφού φυσούν πολύ δυνατοί άνεμοι όπως αυτοί στον Δία.

# data[].attributes.body
Ο Κρόνος είναι ο αγαπημένος μου πλανήτης. Είναι ο 6ος πλανήτης σε απόσταση από τον ήλιο. Ο Κρόνος διαθέτει εννέα δακτυλίους, οι οποίοι αποτελούνται από πάγο, σκόνη και βράχια σε μέγεθος σπιτιού. Το όνομά του προέρχεται από τον τιτάνα Κρόνο. Το 1610 ο Γαλιλαίος με το τηλεσκόπιό του ανακάλυψε τον αέρα που τρέχει με τεράστια ταχύτητα γύρω του.

# data[].attributes.body
Ο Κρόνος είναι ο αγαπημένος μου πλανήτης γιατί έχει γύρω του εννέα δαχτυλίδια και ογδόντα τρεις δορυφόρους. Το όνομά του προέρχεται από τον τιτάνα Κρόνο της αρχαίας ελληνικής μυθολογίας. Ανήκει στους αέριους πλανήτες του ηλιακού μας συστήματος.

# data[].attributes.body
Η Γη είναι ο αγαπημένος μου πλανήτης γιατί έχει πολύ μεγάλη θάλασσα!!! Και μου αρέσει γιατί έχει φυτά, ζώα και ανθρώπους!!!  Είναι ο μόνος πλανήτης που στην επιφάνειά του κυριαρχεί το νερό. Έχει κι άλλες ονομασίες: Κόσμος, Γαία, Γαλάζιος πλανήτης. Κάνει μια περιφορά γύρω από τον Ήλιο σε τριακόσιες εξήντα πέντε ημέρες, δηλαδή έναν χρόνο.

# data[].attributes.headline
Ο Ερμής είναι ο πιο 

# data[].attributes.body
Ο Ερμής είναι ο πιο κοντινός στον Ήλιο απ' όλους τους πλανήτες, ο πιο μικρός κι ο πιο γρήγορος. Κάνει μια περιστροφή γύρω από τον Ήλιο σε τρεις μήνες, όταν η Γη την κάνει σε έναν χρόνο. Πήρε το όνομά του από τον θεό Ερμή, τον αγγελιοφόρο των θεών, τον φτεροπόδαρο.

# data[].attributes.headline
Ποιος είναι ο αγαπημένος σου πλανήτης; Ανέβασε μια φωτογραφία του και γράψε μια πληροφορία γι' αυτόν, που θα ήθελες να μάθουν οι συμμαθητές σου.

# data[].attributes.subject
Ποιος είναι ο αγαπημένος σου πλανήτης; Ανέβασε μια φωτογραφία του και γράψε μια πληροφορία γι' αυτόν, που θα ήθελες να μάθουν οι συμμαθητές σου.